Title: N á v r h
Author: --
Last saved by: jost
Company: MH

Nové znenie

Návrh
 
UZNESENIE VLÁDY SLOVENSKEJ REPUBLIKY
č. ...
z   2005

k Analýze vplyvov legislatívy z oblasti kultúrnych pamiatok na rozvoj 
podnikateľského prostredia a cestovného ruchu

Číslo materiálu: |
Predkladateľ: | podpredseda vlády a minister hospodárstva SR

Vláda 
A.    berie na vedomie

     A.1. analýzu  vplyvov  legislatívy z oblasti  ochrany  kultúrnych   pamiatok  na  rozvoj       podnikateľského prostredia a cestovného ruchu;
B.	ukladá
      
   ministrovi  kultúry
           
   B.1. vypracovať komentár k zákonu č. 49/2002 Z.  z. o ochrane  pamiatkového fondu     s cieľom zjednotenia a skvalitnenia rozhodnutí, stanovísk a postupov krajských     pamiatkových úradov v procese prípravy a realizácie obnovy pamiatkového fondu
      do 31. júla 2005                                                                                                   
   
   B.2. v komentári k zákonu č. 49/2002 Z. z. zohľadniť všeobecný záujem o racionalizáciu povoľovacích konaní podľa zákona č.50/1976 Zb. o územnom plánovaní a stavebnom poriadku v znení neskorších predpisov
     do 3 mesiacov po nadobudnutí platnosti pripravovanej novely zákona č. 50/1976Zb.

B.3. spracovať interný  časový  plán   na   vypracovanie  jednotlivých   druhov stanovísk    v schvaľovacom procese obnovy  národných  kultúrnych pamiatok v  závislosti od odbornej náročnosti vo vzťahu k požiadavke vlastníka 
      do 31. júla 2005                                                                                                                                                                                                                           

   B.4. v spolupráci s podpredsedom vlády a ministrom financií a samosprávou definovať podporné motivačné mechanizmy pre obnovu a využitie pamiatkového fondu, ktoré môžu byť následne rozpracované a navrhnuté na realizáciu v praxi
                 do 30. septembra 2005    

B.5. realizovať revíziu stavu pamiatkových zón a rezervácií s cieľom následného vymedzenia reálnej územnej ochrany pre adekvátnu koncentráciu národných kultúrnych pamiatok a reflektovaný trend rozvoja danej lokality, jej premietnutia          do zmien príslušných zásad ochrany pamiatok pre jednotlivé pamiatkové             územia v súlade s harmonogramom spracovávania územno-plánovacej dokumentácie
            do 31. decembra 2005

   B.6. vypracovať harmonogram priebežnej  revízie Ústredného zoznamu pamiatkového             fondu v záujme jeho skvalitnenia a vymedzenia predmetu taxatívnej ochrany             jednotlivých národných kultúrnych pamiatok
            do 31. júla 2005  

   B.7.  zabezpečiť zverejnenie informácií na internetovej stránke Pamiatkového úradu SR pre záujemcov o kúpu pamiatkovo chráneného objektu, resp. nehnuteľnosti v pamiatkovom území, aby títo pred rozhodnutím o kúpe objektu mali možnosť dôkladne sa oboznámiť so všetkými právami a povinnosťami, ktoré im, ako budúcemu vlastníkovi, vyplynú zo zákona č.49/2002 Z. z. o ochrane pamiatkového fondu a zároveň mali možnosť prekonzultovať podmienky a svoje zámery s príslušnými krajskými pamiatkovými úradmi
      do 30. septembra 2005                                                    

    ministrovi kultúry
    podpredsedovi vlády a ministrovi hospodárstva                                                                                                                                                                               

   B.8. v spolupráci s Pamiatkovým úradom SR zabezpečiť realizáciu softvérového prepojenia Geografického informačného systému pamiatkového fondu Slovenskej republiky    s Národným jednotným informačným systémom cestovného ruchu realizovaným     Slovenskou agentúrou pre cestovný ruch, ako súčasti Sektorového operačného     programu priemysel a služby, v súlade s Deklaráciou NR SR a Revíziou ústredného zoznamu pamiatkového fondu
                  do 31. decembra 2005      

C.    odporúča        

    predsedom VÚC 
    primátorom miest a starostom obcí          
                                                                                                         
C.1. pri obstarávaní a  pri  aktualizácii územno-plánovacej dokumentácie rešpektovať princípy základnej ochrany pamiatkového územia v súlade s Usmernením orgánov územného plánovania vo väzbe na § 29 zákona č. 49/2002 Z. z. o ochrane pamiatkového fondu, vydaného dňa 5. 9. 2002 MŽP SR a MK SR 
                 
 priebežne

Vykonajú:	podpredseda vlády a minister hospodárstva
                       podpredseda vlády a minister financií
minister kultúry

Na vedomie:  predsedovia vyšších územných celkov
                       primátori miest a starostovia obcí